S-236/2010

Mál þetta var höfðað með ákæru lögreglustjórans á Selfossi, dags. 25. febrúar 2010, á hendur Á-kk-þgf E-kk-þgf, kt. 000000-0000, Flúðaseli 40, Reykjavík, D-kk-þgf G-kk-þgf S-kk-þgf, kt. 000000-0000, Arkarholti 19, Mosfellsbæ og Ó-kk-þgf D-kk-þgf S-kk-þgf, kt. 000000-0000, Seljabraut 36, Reykjavík,

“I.

gegn ákærða Ó-kk-þgf D-kk-þgf S-kk-þgf fyrir þjófnað

með því að hafa, að kvöldi sunnudagsins 22. nóvember 2009 á bensínstöð N1 við Lækjargötu í Hafnarfirði dælt eldsneyti að andvirði kr. 4.315 á brúsa sem settur var inn í bifreiðina KO-110, en bifreiðinni var síðan ekið á brott án þess að greiða fyrir eldsneytið.

Telst brot ákærða varða við 1. mgr. 244. gr. almennra hegningarlaga nr. 19, 1940, en til vara við 245. gr. sömu laga.

II.

gegn ákærða Á-kk-þgf fyrir hylmingu

með því að hafa, skömmu eftir að atburðir samkvæmt ákærulið I. áttu sér stað, á bifreiðastæði við Hrafnhóla 6-8 í Reykjavík, meðhöndlað og hagnýtt sér hið þjófstola eldsneyti með því að hella því á bifreið í sinni eigu.

Telst brot ákærða varða við 1. mgr. 254. gr. almennra hegningarlaga nr. 19, 1940.

III.

gegn ákærða Ó-kk-þgf D-kk-þgf S-kk-þgf fyrir umferðarlagabrot

með því að hafa aðfaranótt mánudagsins 23. nóvember 2009 ekið bifreiðinni KO-110 án þess að hafa öðlast ökuréttindi um Hraunbrún í Hafnarfirði.

Telst brot ákærða varða við 1. mgr. 48. gr., sbr. 1. mgr. 100. gr. umferðarlaga nr. 50, 1987.

IV.

gegn ákærðu öllum fyrir innbrot og þjófnað

með því að hafa, að kvöldi sunnudagsins 22. eða aðfaranótt mánudagsins 23. nóvember 2009 brotist inn í söluskála Ferðaþjónustunnar í Úthlíð, Biskupstungum, með því opna aðaldyr verslunarinnar í gegnum opinn glugga við hlið hennar og stela þaðan vörum samtals að áætluðu verðmæti kr. 23.560.

Teljast brot ákærðu varða við 1. mgr. 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Einakréttarkröfur:

Í málinu gerir Á-kk-nf S-kk-nf hdl. fyrir hönd Ferðaþjónustunnar Úthlíð, kt. 000000-0000, kröfu vegna ákæruliðar IV um að ákærðu verði með dómi gert að greiða skaðabætur samtals að fjárhæð kr. 38.560 auk vaxta skv. 8. gr. laga nr. 38/2001 frá tjónsdegi til þess dags er mánuður er liðinn frá dagsetningur bótakröfunnar, og dráttavaxta skv. 9. gr. sömu laga frá þeim degi til greiðsludags, sbr. 6. sömu laga. Þá krefst tjónþoli einnig að ákærðu verið dæmdir til að greiða lögmannskostnað tjónþola skv. tímaskýrslu sem lögð verður fram við aðalmeðferð málsins, við að koma bótakröfunni á framfæri og vegna hagsmunagæslu við undirbúning og meðferð máls fyrir dómi. Krafan er gerð með vísan til 3. mgr. 176. gr. laga nr. 88/2008 um meðferð sakamála.”

Málið var þingfest 31. mars 2010 og boðuðu þá ákærðu Ó-kk-nf D-kk-nf og Á-kk-nf forföll, en ákærði D-kk-nf G-kk-nf kom fyrir dóminn og játaði sök og samþykkti bótakröfu. Var málið aftur tekið fyrir 16. apríl 2010 og kom þá ákærði Á-kk-nf fyrir dóminn og játaði sök og samþykkti bótakröfu. Var málið tekið til dóms varðandi ákærðu D-x-x G-kk-þf og Á-kk-þf og var kveðinn upp dómur í málinu vegna þeirra 20. apríl 2010. Var þáttur ákærða Ó-kk-ef D-kk-ef klofinn út úr málinu og stofnað til þessa máls með númerinu S-236/2010.

Ákærði Ó-kk-nf D-kk-nf kom fyrir dóminn 20. janúar 2011 ásamt J-kk-þgf S-kk-þgf S-kk-þgf hdl. og óskaði eftir skipun hans sem verjanda og var orðið við því. Ákærði játaði sök skv. öllum liðum ákærunnar sem að honum snúa, þ.e. liðum nr. I., III. og IV. Ákærði samþykkti framkomna bótakröfu Á-kk-ef S-kk-ef hdl. fyrir hönd Ferðaþjónustunnar Úthlíð.

Var málið tekið til dóms varðandi ákærða Ó-kk-þf D-kk-þf skv. 1. mgr. 164. gr. laga um meðferð sakamála nr. 88/2008 eftir að sækjandi og verjandi höfðu tjáð sig um lagaatriði og viðurlög.

Um málavexti vísast til ákæruskjals. Með skýlausri játningu ákærða, sem er í samræmi við gögn málsins og ekki er ástæða til að draga í efa að sé rétt, er sannað að ákærði framdi brot þau sem greinir í ákæru og eru réttilega færð til refsiákvæða. Með háttsemi sinni hefur ákærði unnið sér til refsingar.

Samkvæmt framlögðu sakavottorði hefur ákærða einu sinni áður verið refsað, en hann var dæmdur fyrir líkamsárás skv. 2. mgr. 218. gr. almennra hegningarlaga nr. 19/1940 þann 30. október 2009 í 4 mánaða fangelsi skilorðsbundið í 2 ár.

Brot þau sem ákærði er nú sakfelldur fyrir framdi hann skömmu eftir að honum var gerð framangreind skilorðsbundin refsing og hefur ákærði rofið skilorð dómsins og ber að dæma upp refsinguna skv. ákvæðum 60. gr. almennra hegningarlaga nr. 19/1940 og gera ákærða refsingu í einu lagi fyrir öll brotin sbr. 1. mgr. 77. gr. laganna. Þykir refsing ákærða vera hæfileg fangelsi í 6 mánuði.

Við fyrirtöku málsins gerði ákærði grein fyrir aðstæðum sínum. Kveðst ákærði hafa fengið hjartaáfall skömmu eftir að framangreind brot voru framin og verið nær dauða en lífi. Hafi ákærði í kjölfar þess snúið alfarið af braut fíkniefnaneyslu og afbrota. Að mati dómsins eru ekki efni til að draga þessa frásögn ákærða í efa. Ákærði er í fastri vinnu á Patreksfirði og býr þar með sambýliskonu sinni og ungu barni þeirra. Ákærði hefur játað brot sín hreinskilnislega og samþykkt að bæta tjón það sem hann olli samkvæmt framkominni bótakröfu. Þykir mega fresta fullnustu refsingar ákærða og skal hún falla niður að liðnum 2 árum frá birtingu dómsins haldi ákærði almennt skilorð 3. mgr. 57. gr. almennra hegningarlaga nr. 19/1940 og gerist ekki sekur um nýtt brot á skilorðstímanum.

Eins og að ofan greinir hefur ákærði samþykkt framangreinda bótakröfu og verður hann dæmdur til að greiða hana, en meðákærðu voru jafnframt dæmdir til greiðslu sömu bótakröfu á sama hátt með solidariskri ábyrgð.

Samkvæmt 218. gr. laga um meðferð sakamála nr. 88/2008 ber að dæma ákærða til greiðslu sakarkostnaðar, en ekki er um að ræða annan sakarkostnað en málsvarnarlaun skipaðs verjanda ákærða sem eru hæfileg kr. 100.000 að meðtöldum akstri og virðisaukaskatti.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, Ó-kk-nf D-kk-nf S-kk-nf, sæti fangelsi í 6 mánuði.

Fullnustu refsingarinnar skal frestað og fellur hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði, in solidum með Á-kk-þgf E-kk-þgf og D-x-x G-kk-þgf S-kk-þgf, Ferðaþjónustunni Úthlíð óskipt 38.560 krónur ásamt vöxtum skv. 8. gr. laga nr. 38/2001 frá 23. nóvember 2009 til 20. apríl 2010 en með dráttarvöxtum skv. 1. mgr. 6. gr. sömu laga frá þeim degi til greiðsludags. Ákærði greiði og, in solidum með greindum Á-kk-þgf og D-x-x G-kk-þgf, óskipt til brotaþola 75.300 krónur vegna lögmannskostnaðar.

Ákærði greiði málsvarnarlaun skipaðs verjanda síns, J-kk-ef S-kk-ef S-kk-ef hdl., kr. 100.000.

S-kk-nf G. G-kk-nf.